Diari Oficial de la Generalitat Valenciana


Sumari del DOGV 3863, del 24-10-2000 (2000/8286)

Informació pública del programa d'actuació integrada de la unitat d'execució 1 del sector Bancal Redó.
------------------------------------------------------------------------------------------------------

### Dades del document

Número de DOGV
:   3863

Data del DOGV
:   24-10-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/8286


Organisme emissor
:   Ajuntament de Sant Joan de Moró

Tipus de document
:   Anunci

Informació pública del programa d'actuació integrada de la unitat d'execució 1 del sector Bancal Redó. [2000/Q8286]
  
La mercantil Promociones Moró 95, SL, ha formulat el programa d'actuació integrada de la unitat d'execució 1 del sector denominat Bancal Redó, i acompanya, a l'alternativa tècnica del programa, el document d'homologació modificativa a la Llei 6/1994, Reguladora de l'Activitat Urbanística, i l'estudi d'impacte ambiental de l'actuació, el projecte d'urbanització i el projecte de reparcel·lació, a l'empara del que s'estableix en l'article 45 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
En aplicació del que s'estableix en l'article 46.3 de la llei esmentada adés, s'escau sotmetre el programa indicat, amb la documentació annexa d'aquest, a informació pública pel termini de 20 dies hàbils, comptadors des de l'endemà de la publicació d'aquest edicte en el Diari Oficial de la Generalitat Valenciana.
  
Es fa constar que durant aquest termini les persones interessades podran formular les al·legacions que els convinguen segons dret, així com alternatives tècniques de programa i, si escau, proposicions juridicoeconòmiques, en els termes i les condicions de la llei esmentada, a aquest efecte podran consultar la documentació dipositada a la Secretaria de l'Ajuntament de Sant Joan de Moró, els dies hàbils, de 09.00 a 14.00 hores.
  
Les al·legacions davant el programa que, si escau, es formulen es presentaran al Registre General d'Entrada de l'Ajuntament de Sant Joan de Moró.
  
A més a més, mitjançant aquest edicte, i segons el que s'estableix en l'article 46.4 i 5 de la llei abans esmentada, es comunica a les persones interessades que el termini de cinc dies hàbils per a presentar les proposicions juridicoeconòmiques comença el dia següent hàbil a la finalització del termini de 20 anteriorment indicat. Aquests terminis es prorrogaran, per 20 dies addicionals, si durant els 10 primers dies d'informació pública alguna persona es compromet a presentar una alternativa tècnica substancial distinta a la inicial i presta caució d'això en la quantia que reglamentàriament es determine. La pròrroga es farà constar en l'expedient, s'anunciarà al tauler d'anuncis de l'ajuntament i es comunicarà als qui, pel fet de desconéixer-la, presenten pliques prematurament. Durant aquest segon termini podran ingressar aquestes proposicions al Registre General al·ludit.
  
Un colp acabat aquest termini, el dia següent hàbil, tret de si és dissabte, en aquest cas es farà l'immediatament posterior, tindrà lloc a l'Ajuntament de Sant Joan de Moró l'acte d'obertura de pliques.
  
Totes les actuacions de l'expedient podran ser objecte de consulta i al·legacions durant els 10 dies següents al de l'obertura de pliques.